open-index/open-wikipedia-markdown huggingface dataset:
நிலைத்த வளையங்கள் (சீருடற்பயிற்சி)

right|thumb|''இரும்புச் சிலுவை'' நிகழ்த்திக் காட்டும் ஓர் சீருடற்பயிற்சியாளர்.
thumb|அமர்ந்த நிலையில் ஓர் பயிற்சியாளர்
thumb|left|வளையப் பிடிப்புகள்.
**நிலைத்த வளையங்கள்** (*still rings*) அல்லது சுருக்கமாக **வளையங்கள்**, ( பறக்கும் வளையங்களுக்கு வேறானது), ஓர் கலைநய சீருடற்பயிற்சிக் கருவி ஆகும். இதனைப் பயன்படுத்தி நிகழ்த்தும் விளையாட்டும் *வளையங்கள்* என்றே அழைக்கப்படுகிறது. இது மரபுவழியாக ஆண் சீருடற்பயிற்சியாளர்களாலேயே பயன்படுத்தப்படுகிறது. இவற்றில் பயிற்சிகள் நிகழ்த்த மிகுந்த உடல் வலிமைத் தேவைப்படுகிறது. சீருடற்பயிற்சியாளர்கள் பொதுவாக வளையப் பிடிப்புகளை பயன்படுத்துகின்றனர்.

## பயிற்சிக் கருவி
திண்மையான மாழை சட்டகத்திலிருந்து கட்டற்றுத் தொங்கும் இரு வளையங்களே பயிற்சிக் கருவியாகும். ஒவ்வொரு வளையத்திற்கும் ஆதரவாக அமைந்துள்ள வார் மேலேயுள்ள மாழை சட்டகத்திலிருந்து தொங்கவிடப்பட்டுள்ள எஃகு வடத்துடன் பிணைக்கப்பட்டுள்ளது. ஒவ்வொரு கையிலும் ஒவ்வொரு வளையத்தைப் பற்றியுள்ள போட்டியாளர் வளையங்களின் இயக்கத்தைக் கட்டுப்படுத்த வேண்டும். 

### அளவைகள்
150px|thumb|left|1896 ஒலிம்பிக்கில் நிலைத்த வளையங்கள் நிகழ்ச்சி
பன்னாட்டு சீருடற்பயிற்சிகள் கூட்டமைப்பு வெளியிட்டுள்ள கருவி அளவைகள் சிற்றேட்டின்படி:
* உள்வட்ட விட்டம்:  ± 
* பிணைக்கப்பட்டுள்ள புள்ளியிலிருந்து வளையத்தின் கீழ் உள்வட்டம் வரையிலான தொலைவு:  ± 
* இரு பிணைப்புப் புள்ளிகளுக்கிடையேயான தொலைவு:  ± 

## பிறப் பயன்பாடுகள்
சீருடற்பயிற்சிகளில் மட்டுமன்றி வளையங்கள் ஆண்களாலும் பெண்களாலும் தங்கள் உடல் நலம் பேண் பயிற்சிகளில் ஒன்றாகவும் பாவிக்கப்படுகின்றன. 

## வெளி இணைப்புகள்

* Apparatus Norms 



பகுப்பு:சீருடற்பயிற்சி
சீரிசை சீருடற்பயிற்சி

[thumb|2005 உலக விளையாட்டுக்களில் [செக் குடியரசு|செக் குடியரசின் டொமினிகா செர்வென்கோவா நாடா வழக்கமுறைகளை நிகழ்த்துதல்]]
thumb|left|200px|பிரெஞ்சு அணி
[thumb|200px|2000 சிட்னி ஒலிம்பிக்கில் [கிரீசு|கிரீசைச் சேர்ந்த சீரிசை சீருடற் பயிற்சியாளர்கள்]]

**சீரிசை சீருடற்பயிற்சிகள் ** (*Rhythmic gymnastics*, சுருக்கம்:RG) என்ற தனிநபர்கள் அல்லது அணிகள் (பொதுவாக ஐந்து நபர்கள்) பங்கேற்கும் விளையாட்டில் போட்டியாளர்கள் ஒன்று அல்லது இரண்டு பயிற்சிக் கருவிகளை கையாள்வதாகும். இந்த பயிற்சிக் கருவிகள்: **கயிறு**, **வளையம்**, **பந்து**, **பிடிதடிகள்**,**நாடா** மற்றும் **கட்டற்றவை** (கருவிகள் ஏதுமின்றி, தரைப் பயிற்சிகள்) ஆகும். சீரிசை சீருடற்பயிற்சி பாலே நடனம், சீருடற்பயிற்சிகள், நடனம், மற்றும் கருவிக் கையாளுதல் கூறுகளை ஒன்றிணைத்தது. இந்தப் போட்டியில் தாவல்கள், சுழலல்கள், வளைதன்மை, கருவிக் கையாளல், நிறைவேற்றம் மற்றும் கலைநயம் ஆகியவற்றிற்காக மதிப்பிடப்பட்டு நடுவர் குழாம் வழங்கும் மிகக் கூடுதலான மதிப்பெண்களைப் பெற்றவர் அல்லது அணி வாகை சூடுவர்.

பன்னாட்டுப் போட்டிகளில் பதினாறு வயதிற்குட்பட்டோர், இளையோர், என்றும் மற்றவர்கள் முதியோர் என்றும் அவர்களது பிறந்தநாளைக் கொண்டு பிரிக்கப்படுகின்றனர்.

## வெளி இணைப்புகள்

* Fédération Internationale de Gymnastique  / 
* Rhythmic Gymnastics  / 
* The Art of Gymnastics - The Israeli site of Rhythmic Gymnastics  
* Men's Rhythmic Gymnastics
* More on rhythmic gymnastics 

பகுப்பு:சீருடற்பயிற்சி விளையாட்டு
குதித்தெழு மேடைப் பயிற்சி

thumb|ஒத்திசைந்த குதித்தெழு மேடைப் பயிற்சி நிகழ்த்தும் பெண்கள்
**குதித்தெழு மேடைப் பயிற்சி ** (*Trampolining*) ஓர் ஒலிம்பிக் போட்டி விளையாட்டு ஆகும். குதித்தெழு மேடை ஒன்றின்மீது துள்ளியவண்ணம் சீருடற்பயிற்சியாளர்கள் கரணங்கள் நிகழ்த்துவர். *பைக்* (கைகள் காலடிகளைப் பிடித்தவண்ணம் கைகளும் கால்களும் மடக்காது) *டக்* (முழங்கால்களை நெஞ்சோடு கையால் அணைத்தவாறு) மற்றும் *இசுடிராடில்* (கைகளால் கணுக்காலைப் பிடித்துக்கொண்டு கால்களை முக்கோண வடிவில் வைத்தல்) நிலைகளில் எளிய குதித்தல்கள் முதல் முன்பக்க அல்லது பின்பக்க குட்டிக்கரணங்களுடனும் உதற்சுழற்சிகளுடனும் சிக்கலான பயிற்சிகள் வரை இவற்றில் அடங்கும்.

மூன்று தொடர்புடைய குதித்தெழு விளையாட்டுக்கள் உள்ளன:ஒத்திசைந்த குதித்தெழு மேடைப் பயிற்சி, தொடர் உடல் சுழற்றல் மற்றும் இரட்டை சிறு-குதித்தெழு மேடை.
## மேற்கோள்கள்

## வெளி இணைப்புகள்

*  Directory of Trampoline Clubs worldwide at Open Directory Project (DMOZ)
* UK Trampolining Clubs 
* Everything about trampolining and acrobatic sports
* 

பகுப்பு:கோடைக்கால ஒலிம்பிக் விளையாட்டுப் போட்டிகளில் விளையாட்டுகள்
பகுப்பு:தனிநபர் விளையாட்டுக்கள்
கங்கோத்ரி

**கங்கோத்திரி** (Gangotri) () உத்தராகண்ட் மாநிலத்தின் உத்தர்காசி மாவட்டத்தில் உள்ள ஒரு நகராட்சி ஆகும். பாகீரதி நதிக்கரையில் உள்ள இந்நகரம் முக்கியமானதொரு இந்து புனிதத்தலம் ஆகும்.

கங்கோத்ரி பலராலும் கங்கையின் பிறப்பிடமெனக் கருதப்பட்டாலும் உண்மையில் கங்கோத்ரியிலிருந்து 19 கிலோமீட்டர் தொலைவில் உள்ள கங்கோத்ரி பனிப்பாறையே  கங்கையின் பிறப்பிடமாகும். கங்கோத்ரியில் உள்ள நீரோட்டத்தின் பெயர் பாகீரதி என்பதாகும்.  இந்நீரோட்டம் தேவப்பிரயாகையில் தான் கங்கை எனும் பெயரைப் பெறுகிறது.

பகீரதன் எனும் அரசன் செய்த தவத்தாலே விண்ணுலகில் இருந்து மண்ணுலகிற்கு கங்கை ஆறு வந்ததாகவும், அதனாலேயே பாகீரதி ஆறு எனும் பெயர் உண்டானதாகவும் இதிகாச, புராணங்களில் சொல்லப்பட்டுள்ளது.

## புவியியல் அமைவு
கங்கோத்திரி  இல் அமைந்துள்ளது. கங்கோத்திரி கொடுமுடியில் உள்ள பசுமுகத்திலிருந்து  பாகீரதி ஆறு உற்பத்தியாகிறது.

## மக்கள் வகைப்பாடு
2001 மக்கள் தொகைக் கணக்கெடுப்பின்படி, கங்கோத்ரியின் மொத்த மக்கள் தொகை 606. இதில் ஆண்கள் 60%, பெண்கள் 40%. கங்கோத்ரியில் சராசரி எழுத்தறிவு விகிதம் 89%. இதில் ஆண்களின் விகிதம் 91%, பெண்கள் 80%. ஆறு வயதுக்குட்பட்டோரின் சதவீதம் 0%.
## இதனையும் காண்க

*கங்கோத்திரி கோயில்
* கோமுகம்
## மேற்கோள்கள்

பகுப்பு:உத்தராகண்ட மாநில ஊர்களும் நகரங்களும்
பகுப்பு:இந்து யாத்திரைத் தலங்கள்
பகுப்பு:இந்து புனித நகரங்கள்
பகுப்பு:உத்தரகாசி மாவட்டம்
ஞானானந்த கிரி

**ஞானானந்தகிரி சுவாமிகள்** *(Swami Sri Gnanananda Giri)* ஓர் அத்வைத வேதாந்தி. கர்நாடகாவில் மங்களாபுரி எனும் இடத்தில் உள்ள பிராமணக் குடும்பத்தில் பிறந்த இவரது இயற்பெயர் சுப்பிரமணியன் என்பதாகும்.

இளம் வயதிலேயே ஆன்மீக நாட்டம் கொண்ட சுப்பிரமணியன், பண்டரிபுரம் சென்றிருந்த போது ஜோதிர்மடத்தின் பீடாதிபதியான சிவரத்னகிரி சுப்பிரமணியனைத் தனது சீடராக ஏற்றுக் கொண்டார். ஜோதிர்மடம் என்பது ஆதிசங்கரர் இந்தியாவில் உருவாக்கிய நான்கு அத்வைத மடங்களுள் ஒன்று. சுப்பிரமணியனுக்கு 39 வயதான போது சிவரத்னகிரி அவருக்கு ஞானானந்தகிரி எனும் பெயரைச் சூட்டித் தனக்குப்பின் பீடாதிபதியாகும் பொறுப்பை அளித்தார்.

பீடாதிபதி பொறுப்பேற்ற  சில காலத்திலேயே ஞானானந்தகிரி வேறொருவரிடம் பீடாதிபதி பொறுப்பை ஒப்படைத்து விட்டு இமயமலைக்குத் தவமியற்றச் சென்று விட்டார். கங்கோத்ரியில் பல ஆண்டுகளைக் கழித்த ஞானானந்தர் இந்தியாவின் பல பகுதிகளுக்கும் சென்றதோடன்றி திபெத், நேபாளம், இலங்கை, மலேசியா முதலிய இடங்களுக்கும் சென்றார்.

திருக்கோவிலூருக்கு அருகில் தபோவனம் ஒன்றை ஏற்படுத்திய இவர் அங்கிருந்தபடி தன்னைப் பின்பற்றியோருக்கு வழிகாட்டினார். தபோவனத்தில் ஞானவிநாயகர், ஞானஸ்கந்தர், ஞானவேணுகோபாலர், நவக்கிரகங்கள் ஆகியோருக்குச் சிலைகள் நிறுவினார்.

நாமசங்கீர்த்தனத்தில் பெரிதும் ஆர்வமுடைய ஞானானந்தரைப் பின்பற்றி இன்றளவும் அவரது சீடர்கள் பஜனைக்கு முக்கியத்துவமளிக்கின்றனர்.
## மேற்கோள்கள்

பகுப்பு:இந்து சமயப் பெரியார்கள்
பகுப்பு:இந்து மெய்யியலாளர்கள்
பகுப்பு:1974 இறப்புகள்
கல்பனா சாவ்லா விருது

**கல்பனா சாவ்லா விருது** என்பது ஆண்டுதோறும் தமிழ்நாடு அரசு அளிக்கும் விருதுகளில் ஒன்றாகும். இந்தியாவில் பிறந்து அமெரிக்க குடியுரிமை பெற்ற விண்வெளி வீராங்கனை கல்பனா சாவ்லாவின் நினைவாக தமிழ்நாட்டில் வீர, தீர, சாகசச் செயல் புரியும் இளம் பெண்களுக்கு இந்த விருது வழங்கப்படுகிறது.

## விருது பெற்றவர்கள்

## மேற்கோள்கள்
அரும்பைத் தொள்ளாயிரம்

அரும்பை என்பது அரும்பாக்கம். 
**அரும்பைத் தொள்ளாயிரம்** என்னும் நூல் அரும்பாக்கத்தில் வாழ்ந்த பெருமகன் சிறப்புகளைக் கூறும் நூல். 900 பாடல்களைக் கொண்ட நூல். இந்த நூலைப்பற்றிய குறிப்பு மட்டுமே உள்ளது. நூல் கிடைக்கவில்லை. 
* பாட்டுடைத் தலைவன்
விக்கிரம சோழனின் படைத்தலைவனாக விளங்கியவன் **அரும்பாக்கம் மணவிற்கூத்தன்**. 
இவன் படைத்தலைவனாக இருந்த காலத்தில் தில்லை, திருவதிகை வீரட்டானம் ஆகிய கோயில்களில் திருப்பணி செய்தவன். இச்சிறப்புப் பற்றி இந்நூல் இவன்மேல் பாடப்பெற்றிருக்கலாம் எனக் கருதப்படுகிறது. 
* நூல் பற்றிய குறிப்பு
எண்ணால் பெயர் பெற்ற நூலுக்கு எடுத்துக்காட்டு தரும்போது **முத்தொள்ளாயிரம்**, **அரும்பைத்** **தொள்ளாயிரம்** ஆகிய நூல்கள் குறிப்பிடப்படுகின்றன. 
* பாடியவர்

இதனைப் **பாடியவர்** **ஒட்டக்கூத்தர்**. சரசுவதி தம்பலம் கொடுக்கக் கவிதை உண்டாகிய கூத்த முதலியாரை, அரும்பைத் தொள்ளாயிரம் பாடும்போது, விக்கிரம சோழன் கேட்டு, ஒரு கவியை ஒட்டச்சொல் என்று சொன்னபோது, ஒட்டக்கூத்தர் பாடியது என்ற தலைப்போடு, தமிழ் நாவலர் சரிதை  நூலில் ஒரு பாடல் வருகிறது.  
* பாட்டுடைத்தலைவனின் வெற்றிகள்
காலிங்கராயன், நரலோக வீரன் என்னும் சிறப்புப் பெயர்கள் மணவிற் கூத்தனுக்கு உண்டு என்பதை அவன் திருப்பணி செய்த கோயில்களில் உள்ள கல்வெட்டுகள் குறிப்பிடுகின்றன. விக்கிம சோழன் உலாவில் இவன் ‘கலிங்கர் கோன்’ எனக் குறிப்பிடப்பட்டுள்ளான். விழிஞம், கொல்லம், கொங்கம், இரட்டம், ஒட்டம், கலிங்கம் ஆகிய ஊர்களில் இவன் வெற்றி கண்டவன்.  இத்தகைய சிறப்புப் பெற்றவன்மீது இந்த அரும்பைத் தொள்ளாயிரம் பாடப்பட்டுள்ளது.

*இந்த நூலின் காலம் 12ஆம் நூற்றாண்டு.

## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005
## அடிக்குறிப்புகள்

பகுப்பு:12 ஆம் நூற்றாண்டுத் தமிழ் நூல்கள்
இந்தியாவில் விளையாட்டு

[thumb|[தமிழ்நாடு|தமிழ்நாட்டில் கபடி விளையாடும் பெண்கள்.]]
வளைதடிப் பந்தாட்டம் இந்தியாவின் அதிகாரப்பூர்வ தேசிய விளையாட்டாக உள்ளது. மேலும் இந்த நாடு வளைதடிப் பந்தாட்டத்தில் எட்டு ஒலிம்பிக் தங்கப் பதக்கங்களை வென்றுள்ளது. எனினும் துடுப்பாட்டம் இந்தியாவில் மிகவும் பிரபலமான விளையாட்டாக உள்ளது. புது தில்லியில், 1982 ஆம் ஆண்டு ஆசிய விளையாட்டுப் போட்டிகள் நடைபெற்ற பிறகு, இந்தத் தலைநகரம் தற்போது நவீன விளையாட்டு வசதிகளைக் கொண்டு வளர்ச்சி அடைந்துள்ளது. மேலும் இதே போன்ற வசதிகள் இந்த நாட்டின் ஏனைய பகுதிகளில் மேற்கொள்ளப்பட்டு வருகின்றன.

## இதுவரை [[வளைதடிப் பந்தாட்டம்]] போட்டிகளில் ஒலிம்பிக்கில் வென்ற தங்கப் பதக்கங்கள்

பலவகையான விளையாட்டுகள் நாடு முழுவதும் விளையாடப்படுகிறது. இதில் கபடி, கோ-கோ, பெல்வானி மற்றும் கில்லி போன்றவை அடங்கும். பிரித்தானிய ஆட்சியின் போது காற்பந்தாட்டம், ரக்பி யூனியன், துடுப்பாட்டம், கோல்ஃப், டென்னிஸ், சுவர்ப்பந்து, ஹாக்கி, குத்துச்சண்டை, ஸ்னூக்கர் மற்றும் பில்லியர்ட்ஸ் உள்ளிட்ட பல பிரபலமான விளையாட்டுகள் இந்தியாவில் அறிமுகப்படுத்தப்பட்டு விளையாடப்படுகின்றன.

## மேற்கோள்கள்

பகுப்பு:இந்திய விளையாட்டுக்கள்
பரப்பிசை

thumb | வலது
**பரப்பிசை** அல்லது **பாப் இசை** (*pop music*)  1950களில் ராக் அண்டு ரோல் வகை இசை வடிவத்திலிருந்து உருவான பரவலான மக்கள்  விரும்பும் ஓர் இசை வடிவமாகும். பரவலாக வரவேற்பைப் பெற்றதாலேயே இது பரப்பிசை என வழங்கப்படுகிறது.

பல வகை இசைவடிவங்களின் சிறந்த கூறுகளை உள்ளடக்கிய இசை வடிவமாக ஊரக,நாட்டுப்புற, நடன இசைகளின் கூறுகளை உள்ளடக்கி உள்ளது. இருப்பினும் பாப் இசையின் கூறுகளாக சிறிய அல்லது மத்திம நீளமுள்ள பாடல்கள், மீள மீள குழுவினர் பாட்டுகள், மெல்லிசை  அடிப்படை, கவனத்தை ஈர்க்கும் சொற்கள் என்பனவாகும்.

## மேற்கோள்கள்

## வெளி இணைப்புகள்
* The Consumption of Music and the Expression of Values: A Social Economic Explanation for the Advent of Pop Music , Wilfred Dolfsma, *[[American Journal of Economics and Sociology]]*, October 1999

பகுப்பு:இசை வகைகள்
பகுப்பு:பரப்பிசை
பகுப்பு:மேற்கத்தியப் பண்பாடுகள்
இலங்கைப் படைத்துறை

**இலங்கைப் படைத்துறை** அல்லது **இலங்கை ஆயுதப் படைகள்** (*Sri Lanka Armed Forces*) என்பது இலங்கை சனநாயகச் சமத்துவக் குடியரசின் ஒட்டுமொத்த ஒருங்கிணைந்த படையைக் குறிக்கும். இதில் இலங்கைத் தரைப்படை, இலங்கை கடற்படை, இலங்கை வான்படை ஆகியவை அடங்கும். இவை இலங்கையின் பாதுகாப்பு மற்றும் நகர அபிவிருத்தி அமைச்சால் நிருவகிக்கப்படுகின்றன. இம்மூன்று படைப்பிரிவுகளும் 400,000 செயலிலுள்ள படை வீரர்களைக் கொண்டுள்ளன.

## வெளியிணைப்புகள்
*Ministry of Defence, Public Security, Law & Order - Democratic Socialist Republic of Sri Lanka
*The official web site of the Government of Sri Lanka 
*Sri Lanka Army
*Sri Lanka Navy 
*Sri Lanka Air Force 
*General Sir John Kotelawala Defence Academy 
*Media Center for National Security 
*The Permanent Mission of Sri Lanka to the United Nations Office at Geneva 
*[Library of Congress](http://lcweb2.loc.gov/cgi-bin/query/r?frd/cstdy:@field(DOCID+lk0155))
*[Library of Congress Foreign Military Relations](http://lcweb2.loc.gov/cgi-bin/query/r?frd/cstdy:@field(DOCID+lk0172))
*Peace in Sri Lanka 
*Full-scale fighting flares in Sri Lanka Extract from article about recent fighting, August 2006

## மேற்கோள்கள்
முற்றொருமைச் சார்பு

கணிதத்தில் **முற்றொருமைச் சார்பு** (*identity function*) என்பது அளிக்கப்படும் ஒவ்வொரு மாறியையும் அதே மாறியாகத் திருப்பித் தரும் ஒரு சார்பாகும். இச்சார்பு **முற்றொருமைக் கோப்பு** (identity map) அல்லது **முற்றொருமை உருமாற்றம்** (*identity transformation*) எனவும் அழைக்கப்படும். சமன்பாட்டு வடிவில் ஒரு முற்றொருமைச் சார்பைக் கீழ்க்கண்டவாறு எழுதலாம்:

:f(x) = x.

சில பாடப்புத்தகங்களில் முற்றொருமைச் சார்பானது **சமனிச் சார்பு** எனவும் குறிப்பிடப்படுகிறது.

## வரையறை
முற்றொருமைச் சார்பு முறையாகப் பின்வருமாறு வரையறுக்கப்படுகிறது:

*M* ஒரு தரப்பட்ட கணம் எனில், *M* கணத்தை ஆட்களமாகவும் இணையாட்களமாகவும் கொண்ட ஒரு சார்பு *f* ,
:f (x) = x,  \forall x\in M என அமைந்தால், *f* ஒரு முற்றொருமைச் சார்பாகும்..

அதாவது முற்றொருமைச் சார்பானது, *M* கணத்திலுள்ள ஒவ்வொரு உறுப்பு *x* -ஐயும்  *M* -லுள்ள அதே *x* -உடன் இணைக்கிறது.

பெரும்பாலும் *M* மீதான முற்றொருமைச் சார்பு *f* ,  id*M* எனக் குறிக்கப்படுகிறது.

## எடுத்துக்காட்டுகள்
*f\colon \mathbb{R} \rightarrow \mathbb{R},
::f(x) = x \times 1

மெய்யெண்கணத்திலிருந்து மெய்யெண்கணத்திற்கு வரையறுக்கப்படும் இச்சார்பு அளிக்கப்பட்ட மாறியை அம்மாறியை எண் 1-ஆல் பெருக்கக் கிடைக்கும் பெருக்குத்தொகையாகத் திருப்பித் தருகிறது. எண்களில் பெருக்கல் செயலியின் பண்பின்படி, ஒவ்வொரு மெய்யெண்ணும் ஒன்றால் பெருக்கப்படும்போது கிடைக்கும் பெருக்குத்தொகை அதே மெய்யெண்ணாகவே இருக்கும். எனவே இச்சார்பு ஒரு முற்றொருமைச் சார்பாகும்.

*f\colon \mathbb{R^+} \rightarrow \mathbb{R}
::f(x) = |x| 

நேர்ம மெய்யெண்களின் கணத்திலிருந்து மெய்யெண்கணத்திற்கு வரையறுக்கப்படும் இச்சார்பு அளிக்கப்படும் மாறியை அம்மாறியின் தனி மதிப்பாகத் திருப்பித் தருகிறது.

ஒரு மெய்யெண்ணின் தனிமதிப்பின் வரையறைப்பப்படி:

:|x| = \begin{cases} x, & \mbox{if }  x \ge 0  \\ -x,  & \mbox{if } x 

நேர்ம மெய்யெண்களின் தனிமதிப்பு அதே நேர்ம எண்ணாகவே இருக்கும் என்பதால் இச்சார்பு ஒரு முற்றொருமைச் சார்பாகும். ஆனால் சார்பின் ஆட்களத்தை மெய்யெண்கணமாகக் கொண்டால் இச்சார்பு ஒரு முற்றொருமைச் சார்பாக அமையாது என்பதைக் கவனித்தல் அவசியம்.

*முற்றொருமை வரிசை மாற்றம் ஒரு முற்றொருமைச் சார்பு.

முற்றொருமை வரிசை மாற்றமானது, கணம் \{ 1, 2, \ldots, n \} அல்லது \{a_1,a_2, \ldots, a_n \} உள்ள உறுப்புகள் ஒவ்வொன்றையும் அதே உறுப்பாக இயல்பான வரிசைப்படி மாற்றும்.

:\begin{pmatrix}1 & 2 & 3 & \cdots & n \\ 1 & 2 & 3 & \cdots & n\end{pmatrix}.

:\begin{pmatrix}a_1 & a_2 & a_3 & \cdots & n \\ a_1 & a_2 & a_3 & \cdots & n\end{pmatrix}.

## இயற்கணிதப் பண்பு

:f\colon M \rightarrow M எனில்,
:f \circ id_M = id_M \circ f  
:இதில்  \circ   என்பது சார்புகளின் சேர்ப்புச் செயலியின் குறியீடு.

*M* லிருந்து *M* -க்கு வரையறுக்கப்பட்ட அனைத்து சார்புகளின் அலகுள்ள அரைக்குலத்தின் முற்றொருமை உறுப்பு  id_M  ஆகும்.

## வெளி இணைப்புகள்
*Weisstein, Eric W. "Identity Function." From MathWorld—A Wolfram Web Resource. http://mathworld.wolfram.com/IdentityFunction.html

பகுப்பு:சிறப்புச் சார்பியங்கள்
பகுப்பு:கணக் கோட்பாட்டு அடிப்படை கருத்துருக்கள்
பகுப்பு:அடிப்படைக் கணிதம்
டஸ்டின் மாஸ்கோவிட்ஸ்

**டஸ்டின் மாஸ்கோவிட்ஸ்** என்பவர் மார்க் சக்கர்பெர்க் போன்றே பேஸ்புக் நிறுவுனர்களில் முக்கிய ஒருவராவார். இவர் 1984ம் ஆண்டு மே மாதம் 22ம் திகதி அமெரிக்காவில் பிறந்தார். இவர் தற்பொழுது பேஸ்புக் நிறுவனத்தின் பிரதம நிறைவேற்று அதிகாரியாக இருப்பதோடு உலகின் வயது குறைந்த கோடீஸ்வரராகவும் விளங்குகின்றார்.

## வெளி இணைப்புகள்
*"The Facebook Effect" by David Kirkpatrick, Georgia Southern University

பகுப்பு:1984 பிறப்புகள்
பகுப்பு:தொழிலதிபர்கள்
பகுப்பு:வாழும் மக்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
ஜேக் டோர்சி

**ஜேக் டோர்சே** (பிறப்பு: நவம்பர் 19, 1976) ஒரு அமெரிக்க மென்பொருள் வடிவமைப்பாளர் மற்றும் தொழிலதிபரும் ஆவார். இவர் பரவலாக டுவிட்டர் என்ற சமூக வலைத் தளத்தின் உருவாக்குனராகவும், ஸ்குயர் நிறுவனத்தின் நிறுவனர் மற்றும் தலைமை செயல் அதிகாரியாகவும் பரவலாக அறியப்படுகிறார். 2008 இல், எம்ஐடி டெக்னாலஜி ரிவ்யூ TR35 ஆல், 35 வயதுக்கு கீழ் உள்ள உலகின் சிறந்த 35 கண்டுபிடிப்பாளர்கள் ஒருவராக இவர் அறிவிக்கப்பட்டார்.

**முந்தைய வாழ்க்கை**

டோர்ஸி மிசோரியின் செயின்ட் லூயிஸில் பிறந்து வளர்ந்தார், [8] [9] டிம் மற்றும் மார்சியா (நீ ஸ்மித்) டோர்சியின் மகனாவார். [10] [11] [12] அவர் ஆங்கிலம், ஐரிஷ் மற்றும் இத்தாலிய வம்சாவளியைச் சேர்ந்தவர். [13] அவரின் தந்தை மாஸ் ஸ்பெக்ட்ரோமீட்டர்களை உருவாக்கிய ஒரு நிறுவனத்தில் பணிபுரிந்தார், மேலும் அவரது தாயார் ஒரு இல்லத்தரசி. [14] அவர் கத்தோலிக்கராக வளர்ந்தார், அவரது மாமா சின்சினாட்டியில் ஒரு கத்தோலிக்க பாதிரியார். [15] அவர் கத்தோலிக்க பிஷப் டுபர்க் உயர்நிலைப் பள்ளியில் பயின்றார். அவரது இளைய நாட்களில், டோர்சி எப்போதாவது ஒரு பேஷன் மாடலாக பணியாற்றினார். [16] [17] [18] [19] [20] பதினான்கு வயதில், டோர்ஸி அனுப்பும் ரூட்டிங் ஆர்வமாக இருந்தார். அனுப்பும் தளவாடங்கள் பகுதியில் அவர் உருவாக்கிய சில திறந்த மூல மென்பொருள்கள் இன்னும் டாக்ஸி கேப் நிறுவனங்களால் பயன்படுத்தப்படுகின்றன. [10] நியூயார்க் பல்கலைக்கழகத்திற்கு மாற்றுவதற்கு முன் டோர்ஸி மிசோரி-ரோலா பல்கலைக்கழகத்தில் இரண்டு-பிளஸ் ஆண்டுகள் (1995-97) [15] பயின்றார், ஆனால் அவர் 1999 இல் வெளியேறினார், [21] பட்டம் பெறுவதற்கு ஒரு செமஸ்டர் குறைவு. [15] அவர் NYU இல் படிக்கும் போது ட்விட்டராக வளர்ந்தார் என்ற கருத்தை அவர் கொண்டு வந்தார். [15] [22]

ஒரு புரோகிராமராக அனுப்பும் பணியில் இருந்தபோது, ​​டோர்சி கலிபோர்னியாவுக்குச் சென்றார். [23] [24] 2000 ஆம் ஆண்டில், டோர்ஸி தனது நிறுவனத்தை ஓக்லாந்தில் கூரியர்கள், டாக்சிகள் மற்றும் அவசரகால சேவைகளை வலையிலிருந்து அனுப்பத் தொடங்கினார். [25] இந்த நேரத்தில் அவரது பிற திட்டங்கள் மற்றும் யோசனைகள் மருத்துவ சாதனங்களின் நெட்வொர்க்குகள் மற்றும் "உராய்வு இல்லாத சேவை சந்தை" ஆகியவற்றை உள்ளடக்கியது. [25] ஜூலை 2000 இல், அனுப்புவதை உருவாக்கி [10] மற்றும் லைவ்ஜர்னல் மற்றும் ஏஓஎல் இன்ஸ்டன்ட் மெசஞ்சர் ஆகியவற்றால் ஈர்க்கப்பட்டு, வலை அடிப்படையிலான நிகழ்நேர நிலை / குறுகிய செய்தி தொடர்பு சேவைக்கான யோசனை அவருக்கு இருந்தது. [25]

உடனடி செய்தியிடலின் செயலாக்கங்களை அவர் முதலில் பார்த்தபோது, ​​மென்பொருளின் பயனர் நிலை வெளியீட்டை நண்பர்களிடையே எளிதாகப் பகிர முடியுமா என்று டோர்சி ஆச்சரியப்பட்டார். [10] அவர் ஓடியோவை அணுகினார், அந்த நேரத்தில் உரைச் செய்தியில் ஆர்வம் காட்டினார். [10] டோர்ஸி மற்றும் பிஸ் ஸ்டோன் எஸ்எம்எஸ் உரை நிலை-செய்தி யோசனைக்கு மிகவும் பொருத்தமானது என்று முடிவு செய்து, சுமார் இரண்டு வாரங்களில் ட்விட்டரின் முன்மாதிரி ஒன்றை உருவாக்கினர். [10] இந்த யோசனை ஓடியோவில் பல பயனர்களை ஈர்த்தது மற்றும் 2005 ஆம் ஆண்டில் அந்த நிறுவனத்தின் இணை நிறுவனர் இவான் வில்லியம்ஸிடமிருந்து முதலீடு செய்தது, அவர் பைரா லேப்ஸ் மற்றும் பிளாகரை விற்ற பின்னர் கூகிளை விட்டு வெளியேறினார்.

## குறிப்புகள்

## புற இணைப்புகள்

* 

 
 

பகுப்பு:1976 பிறப்புகள்
பகுப்பு:அமெரிக்க கணினி விஞ்ஞானிகள்
பகுப்பு:தொழிலதிபர்கள்
பகுப்பு:வாழும் மக்கள்
பகுப்பு:ஐக்கிய அமெரிக்க உரோமன் கத்தோலிக்கர்கள்
பிக்மி மனிதர்கள்

**பிக்மி மனிதர்கள் அல்லது குள்ள மனிதர்கள்** (Pygmy) என்பது ஆப்பிரிக்காவைத் தோற்றுவாயாகக் கொண்ட பழங்குடிகளின் இனக் குழு ஆகும். பிக்மி இனக் குழு என்பது சராசரி உயரம் பொதுவாகக் குறைவாக இருக்கும் பல இனக்குழுக்களின் பொதுப்பெயராகவும் கூறப்படுகின்றது. இதனால் மானிடவியலாளர்கள் இவ்வினத்தவர்களில் வயதுவந்த ஆண் சராசரியாக 150&nbsp;செமீ (59&nbsp;அங்குலம்) இருப்பதாக வரையறுப்பர். குழுவில் ஓரளவு உயரம் கூடிய உறுப்பினர்கள் பிக்மொயிட் என அழைக்கப்படுவர்  மத்திய ஆப்பிரிக்காவின் அக்க, எபே, (இ)ம்பியுடி ஆகிய இனக் குழுவினர் அதிகம் அறியப்பட்ட பிக்மிகளாவர். அவுத்திரேலியா, தாய்லாந்து, மலேசியா, இந்தோனேசியா,  பிலிப்பின்ஸ், பப்புவா நியூகினி,  பிறேசில் ஆகிய நாடுகளில் பிக்மி இனத்தவர் வாழுகின்றனர்.
 

## மேற்கோள்கள்

பகுப்பு:இனங்கள்
பகுப்பு:மனிதர்கள்
ஹம்பி விரைவு வண்டி

**ஹம்பி விரைவு வண்டி** (Hampi Express) பெங்களூரு சந்திப்பிற்கும், ஹூப்லி சந்திப்பிற்கும் இடையே ஓடும் இந்திய தென் மேற்கு இரயில்வேயின் விரைவு வண்டியாகும். 16591/16592 எண்கள் கொண்ட இவ்வண்டியின் முக்கிய பராம்பரிப்பு நிலையம் ஹூப்லியாகும். தென் மேற்கு இரயில்வே மண்டலம் மற்றும் தென் மத்திய இரயில்வே மண்டலம் என கர்நாடகம் மற்றும் ஆந்திரப்பிரதேசத்தில் தினந்தோறும் பயணம் செய்கிறது. விஜயநகர பேரரசின் வரலாற்று முக்கியத்துவம் வாய்ந்த ஹம்பி நகரின் பெயரே இவ்வண்டிக்கு வைக்கப்பட்டுள்ளது.

## பயணம்
16591 எண் கொண்ட வண்டி ஹூப்லியிலிருந்து பெங்களூருவுக்கும், 16592 எண் கொண்ட வண்டி பெங்களூரிலிருந்து, ஹூப்லிக்கும் தினமும் ஒடுகிறது. ஹூப்லி, கடக்,  ஹொஸ்பேட், பெல்லாரி, குண்டக்கல், தர்மாவரம், பேணுகுண்டா, யெலஹங்கா ஆகியவை முக்கிய சந்திப்புகளாகும்

## விபத்து
22 மே 2012 அன்று 16591 எண் கொண்ட ஹம்பி விரைவு வண்டி ஹூப்லியிருந்து வந்துகொண்டிருந்தபோது பேணுகுண்டா அருகே நின்றுகொண்டிருந்த ஒரு சரக்குவண்டியில் மோதி விபத்துக்குள்ளானது. இதில் படுகாயமடைந்தவர்களின் எண்ணிக்கை 74 மற்றும் உயிரிழந்தவர்களின் எண்ணிக்கை 25 ஆகும்.

## மேற்கோள்கள்

## வெளியிணைப்பு
* http://www.indianrail.gov.in

பகுப்பு:இந்திய விரைவுவண்டிகள்
எவான் வில்லியம்ஸ்

**இவான் வில்லியம்ஸ்** பிரபல தொழிலதிபராக அறியப்படும் அதேவேளை டுவிட்டர் நிறுவனத்தின் முன்னாள் பிரதம நிறைவேற்று அதிகாரியுமாவார். இவர் 1972ம் ஆண்டு மார்ச் மாதம் 31ம் திகதி அமெரிக்காவில் பிறந்தார். இவான் வில்லியம்ஸ் தற்பொழுது திருமணமாகி ஒரு பிள்ளையின் தந்தையுமாவார்.

பகுப்பு:கணினியியலாளர்கள்
நீலகண்ட நகரம்

**நீலகண்ட நகரம்** என்பது சங்ககாலச் சேரர் துறைமுகமாகும்.

## ஆதாரங்கள்
இந்நகர் பெரிப்ளசு காலத்தில் நெல்சின்டா எனவும் ப்ளைனி காலத்தில் நியாசின்டி எனவும் டாலமி காலத்தில் இது மேல்கிந்தா எனவும் குறிக்கப்பட்டுளது. இது பாண்டியர் ஆளுகைக்குள் இருந்ததாகவும் இங்கிருந்தே மிளகு செங்கடல் துறைமுகங்களுக்கு ஏற்றுமதை செய்யப்பட்டதாகவும் தெரிகிறது.

## தற்போதைய இடம்
இந்நகரம் தற்போது இருக்கும் இடம் குறித்து அறிஞர்களிடையே மாறுபட்ட கருத்துக்கள் நிலவுகின்றன. அதில் கால்டுவெல் இந்நகரம் காநெற்றி எனவும் யூலே இதை கொல்லம் எனவும் கூறுகின்றனர்.
## மேற்கோள்கள்

பகுப்பு:சங்க கால ஊர்கள்
பகுப்பு:கேரள வரலாறு
பகுப்பு:பாண்டியர் துறைமுகங்கள்
பறக்கும் வல்லுனர்

**பறக்கும் வல்லுனர்** அல்லது **போர் விமான வல்லுனர்** என்பது வான் போரில் சில எதிரி விமானங்களைச் சுட்டு வீழ்த்திய இராணுவ விமான ஓட்டியைக் குறிக்கும். "வல்லுனர்" என்ற உத்தியோகபூர்வ தகைமை கிடைக்க சரியான சில ஆகாய வெற்றிகள் தேவையாகும். போர் விமான ஓட்டிகளிடையே சில வல்லுனர்கள் ஆகாய-ஆகாய வெற்றிகளுக்குப் பாத்திரமானவர்கள்.

## வெளி இணைப்புகள்
*Air Aces Homepage  (A.Magnus)
*Air Aces Website  (Jan Šafařík) 
*Air Combat Information Group Website 
*All aces of Korean air war

பகுப்பு:போர் வானூர்திகள்
இரண்டாம் உலகப் போருக்கு பிந்திய ஆகாய-ஆகாய சண்டை இழப்புக்கள்

வான்-வான் சண்டை என்பது போரில் பறக்கும் இயந்திரங்களின் ஈடுபாடாகும். கொரிய யுத்தம் இரண்டாம் உலகப் போருக்குப் பிறகு கொரியப் போரில் பெரிய அளவு ஆகாய-ஆகாயப் போர்  நடந்துள்ளது.

## வான்-வான் போரில் விமான இழப்பு

## அடிக்குறிப்புகள்

## குறிப்புகள்

பகுப்பு:போர் வானூர்திகள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
பகுப்பு:பனிப்போர்
பகுப்பு:வியட்நாம் போர்
பிஸ் ஸ்டோன்

**பிஸ் ஸ்டோன்** 1974ம் ஆண்டு மார்ச் மாதம் 10ம் திகதி பிறந்தார். இவர் ஜெக் டேர்சே மற்றும் இவான் வில்லியம்ஸ் (வலைப்பதிவர்) போன்று டுவிட்டர் நிறுவுனர்களில் முக்கிய ஒருவராகவும் நிறுவனத்தின் தற்போதைய இயக்குனராகவும் அறியப்படுகின்றார்.

## வெளி இணைப்புகள்

* Biz Stone's website
* 
* Biz Stone interview with The Swellesley Report, about his growing up in Wellesley, MA 
* Biz Stone Q&A with Boston Globe Magazine
*Biz Stone Responds to Malcom Gladwell's Critique of Twitter

பகுப்பு:1974 பிறப்புகள்
பகுப்பு:தொழிலதிபர்கள்
பகுப்பு:வாழும் மக்கள்
இந்திய உயிரித் தொழில்நுட்பம் ஒழுங்குமுறை ஆணையம்

**இந்திய உயிரித் தொழில்நுட்பம் ஒழுங்குமுறை ஆணையம்** (*Biotechnology Regulatory Authority of India*, **BRAI**) ஒன்றை  நிறுவிட இந்திய அரசு ஒரு வரைவு மசோதாவை மக்களவையில் அறிமுகப்படுத்தியுள்ளது. .  இதன் படி இந்த ஆணையம் ஒரு தன்னாட்சி பெற்ற மற்றும் சட்டப்படியான அமைப்பாக இருக்கும். இந்த ஆணையம் உயிரித் தொழில்நுட்பத்தின் தொடர்பான உயிரிகளின் மற்றும் மரபணு மாற்றப்பட்ட பொருட்களின் ஆய்வு, போக்குவரத்து, இறக்குமதி, தயாரிப்பு மற்றும் பயன்பாடு குறித்தும் தொடர்புடைய விடயங்கள் குறித்தும் கட்டுப்படுத்தும்.

இந்த சட்ட வரைவு மரபு மாற்றப் பயிர்களின் வளர்ச்சியைக் கட்டுப்படுத்துவதற்கு மாற்றாக ஊக்குவிக்கும் வண்ணம் உள்ளதாக எதிர்ப்புகள் எழுந்துள்ளன.

## ஆணையத்தின் அமைப்பு

இந்த ஆணையத்திற்கு ஒரு தலைவர், இரண்டு முழு நேர உறுப்பினர் மற்றும் இரண்டு பகுதி நேர உறுப்பினர்கள் நியமிக்கபடுவார்கள். விவசாயத்தில், சுகாதார பாதுகாப்பு, சுற்றுச்சூழல், அறிவியல், உயிரி தொழில்நுட்பம் பயன்பாடுகளில் நிபுணத்துவம் கொண்டவர்களாக இவர்கள் இருப்பார்கள்.

## மேற்கோள்கள்


## வெளி இணைப்புகள்
* இந்திய  பயோடெக்னாலஜி ஒழுங்குமுறை ஆணையம் (BRAI) பில் .
* கிரீன்பீஸ் நிறுவனத்தின் கருத்து - சட்ட வரைவைக் குறித்த விமரிசனம்

பகுப்பு:இந்திய அரசு அமைப்புகள்
பகுப்பு:மரபணு மாற்றப்பட்ட உயிரினங்கள்
பகுப்பு:சூழலியல் அமைப்புகள்
பகுப்பு:இந்திய ஆணைக்குழுக்கள்
உயிரணு வேற்றுமைப்பாடு

**உயிரணு வேற்றுமைப்பாடு** அல்லது **கல வேற்றுமைப்பாடு** (Cell differentiation) என்பது எளிய உயிரணுக்களில் இருந்து, தனித்துவமான உயிரணுக்கள் உருவாதல் ஆகும். பல்கல உயிரினங்களில், கருவணுவில் இருந்து உயிரணுப்பிரிவு மூலம் உருவாகும் பல கலங்களும் பின்னர் அவற்றின் அமைப்பு, தொழிலுக்கேற்ப பல தடவைகள் சிறப்பாக்கத்தின் மூலம் தனித்துவமான உயிரணுக்களை உருவாக்கிக் கொள்ளும்.

பலகல உயிரினங்களின் வேறுபட்ட இழையங்களில் காணப்படும் உயிரணுக்களுக்கிடையிலான அமைப்பு வேறுபாடும், அவற்றின் தொழில் வேறுபாடும் இத்தகைய உயிரணு வேற்றுமைப்பாட்டினாலேயே ஏற்படும். உயிரினங்களின் முதிர்நிலையிலும் கூட இந்த உயிரணு வேற்றுமைப்பாடு நிகழும். குருத்தணுக்களில் நிகழும் உயிரணு வேற்றுமைப்பாட்டினால், வெவ்வேறு இழையங்களில் உள்ள இறந்த உயிரணுக்களை ஈடு செய்யவும், பாதிக்கப்பட்ட உயிரணுக்களைச் சீர்செய்யவும் முடிகின்றது.

இந்த உயிரணு வேற்றுமைப்பாடானது மிகவும் உயர் நிலையில் கட்டுப்படுத்தப்படும் மரபணு வெளிப்பாடு மாற்றங்களினால் ஏற்படும். மரபணுக்களின் வெளிப்பாடு, குறிப்பிட்ட உயிரணு உடலில் அமைந்திருக்கும் இடத்திற்கேற்ப, தேவைக்கேற்ப வேறுபடும். ஒரு சில விதிவிலக்கான நிலமைகள் தவிர்த்து, உயிரணு வேற்றுமைப்பாடானது, மரபணு வரிசையில் எந்த மாற்றத்தையும் ஏற்படுத்துவதில்லை. எனவே ஒரே மாதிரியான மரபணுத்தொகையைக் கொண்டிருக்கும் உயிரணுக்கள் வெவ்வேறு உடலியல் தொழிற்பாடுகளைக் கொண்டிருக்கின்றது. உயிரணு வேற்றுமைப்பாட்டினால் உயிரணுக்களின் அளவு, அமைப்பு, மென்சவ்வு அழுத்தம், வளர்சிதைமாற்ற செயற்பாடுகளில் பெரிய வேறுபாடுகள் காணப்படும்.

முளையத்தில் இருக்கும் குருத்தணுக்கள் எவ்வகையான உயிரணுக்களாகவும் வேற்றுமைப்படக் கூடிய இயல்பைக் கொண்டிருக்கும்.

## மேற்கோள்கள்

பகுப்பு:உயிரணுவியல்
நக்கீரன் (இதழ்)

**நக்கீரன்** சென்னையில் இருந்து வெளியாகும் தமிழ் இதழாகும். இதனுடைய முதல் பதிப்பு 1988-ம் ஆண்டு ஏப்ரல் 20-ம் நாள் வெளியானது. நக்கீரன் கோபால் என்றழைக்கப்படும் ஆர். கோபால் இந்த இதழைத் தொடங்கினார்.

இவ்விதழின் பெயர் கே. சுப்பு என்பவரிடம் இருந்து கோபாலால் வாங்கப்பட்டது. 1989-ம் ஆண்டு தேர்தல் கணிப்பினால் புகழ்பெறத்துவங்கியது. அதன்பிறகு சந்தனமரக் கடத்தல் வீரப்பன் உடன் நடந்த உரையாடல்கள், நேர்காணல்கள் காரணமாக இவ்விதழ் பிரபலமானது.

## மேற்கோள்கள்

பகுப்பு:செய்தித் தமிழ் இதழ்கள்‎
பகுப்பு:சென்னையில் ஊடகங்கள்
பகுப்பு:தமிழ் இதழ்கள்

## தொடர்கள்

"திமில்" தொடர், நக்கீரன் இதழில் 2022 டிசம்பர் 31 அன்று முதன்முதலாக ஆரம்பிக்கப்பட்டது.
ஆங்கில இலக்கண நூலாதாரம்

**ஆங்கில இலக்கண நூலாதாரம்**  என்பது 1835 ஆம் ஆண்டு பெர்னார்டு சுமித் (Bernhardt Schmidt) என்ற யேர்மனிய சமயப்பரப்பாளரால் ஆங்கில இலக்கணம் பற்றி எழுதப்பட்ட ஒரு தமிழ் நூல் ஆகும்.  208 பக்கங்களுடன் சென்னையில் வெளியிடப்பட்டது.  இந்த நூல், தமிழர்கள் ஆங்கிலம் கற்க உதவும் வண்ணம் இந்த நூல் எழுதப்பட்டுள்ளது.

## மேற்கோள்கள்


பகுப்பு:1835 தமிழ் நூல்கள்
அளவு நூல் முதலாம் புத்தகம்

**அளவு நூல் முதலாம் புத்தகம்** என்பது 1857 ஆம் ஆண்டு சென்னையில் தோமசு லுண்ட் (Thomas Lund) என்ற செர்மனிய கிறித்தவ சமயப் பரப்புரையாளரால் வெளியிடப்பட்ட ஒரு வடிவவியல் தமிழ் நூல் ஆகும்.  இது 165 பக்கங்களைக் கொண்டது. இது மாணவருக்கான ஒரு பாட நூல் ஆகும்.  தமிழில் முதலில் வெளிவந்த வடிவவியல் அச்சு நூல்களில் இதுவும் ஒன்றாகும்.

## மேற்கோள்கள்


பகுப்பு:கணிதவியல் தமிழ் நூல்கள்
பகுப்பு:1857 தமிழ் நூல்கள்
பகுப்பு:இந்தியத் தமிழ் நூல்கள்
ஐக்கிய அமெரிக்க ஆயுதப் படைகள்

**ஐக்கிய அமெரிக்க ஆயுதப் படைகள்**  ஆனது ஐக்கிய அமெரிக்காவின் இராணுவப் படைகளாகும். இதில் இதில் ஐக்கிய அமெரிக்க இராணுவம், ஐக்கிய அமெரிக்க கடற்படை, ஐக்கிய அமெரிக்க வான்படை,  ஐக்கிய அமெரிக்க கடலோரக் காவல்படை மற்றும் ஐக்கிய அமெரிக்க மெரைன் கார்ப்ஸ் ஆகிய படைகள் அடங்கும். ஐக்கிய அமெரிக்கா இராணுவத்தை குடிமக்கள் கட்டுப்படுத்துதலில் ஒரு பாரம்பரியத்தையே கொண்டுள்ளது. ஐக்கிய அமெரிக்காவின் அதிபரே இராணுவத்தின் ஒட்டுமொத்த தலைவர் ஆவார், இவரே இராணுவத்தின் கொள்கைகளை வகுக்கும் ஐக்கிய அமெரிக்காவின் பாதுகாப்புத் துறையுடன் சேர்ந்து இராணுவக் கொள்கைகளை வகுப்பதில் உதவுகிறார். பாதுகாப்புத் துறைக்கு ஐக்கிய அமெரிக்க பாதுகாப்புத் துறைச் செயலர் தலைமை தாங்குகிறார், இவர் ஒரு குடிமகன் மற்றும் ஐக்கிய அமெரிக்க அமைச்சரவையின் உறுப்பினர் ஆவார். பாதுகாப்புத் துறை செயலர் இராணுவத்தின் கட்டளைத் தொடரில் இரண்டாவதாக உள்ளார், அதாவது அதிபருக்கு அடுத்ததாக உள்ள இவர் அதிபருக்கு பாதுகாப்புத் துறை தொடர்பான அனைத்து விசயங்களுக்கும் உதவியாக உள்ளார். இராணுவச் செயலபாடுகளை தூதரக செயல்பாடுகளுடன் ஒருங்கிணைக்கும் பொருட்டு அதிபர், தேசிய பாதுகாப்பு ஆலோசகர் தலைமையிலான ஐக்கிய அமெரிக்க தேசிய பாதுகாப்புக் குழுவை வைத்துள்ளார்.

## மேற்கோள்கள்

பகுப்பு:ஐக்கிய அமெரிக்கப் படைத்துறை
மழைக்காலமும் குயிலோசையும் (நூல்)

**மழைக்காலமும் குயிலோசையும்** என்பது சு. தியடோர் பாஸ்கரனால் தொகுத்து வெளியிடப்பட்ட ஒரு காட்டுயிர்க் கட்டுரை நூல். இவர் மா. கிருட்டிணனின் காட்டுயிர் பற்றிய கட்டுரைகளைத் தொகுத்து நூலாக வெளியிட்டுள்ளார். இந்நூலி்ல் மா. கிருட்டிணனின் தமிழகத்தில் காணப்படும் பறவைகள், விலங்குகளைப் பற்றிய கட்டுரைகளும் கோட்டோவியங்களும் புகைப்படங்களும் இடம்பெற்றுள்ளன. இந்நூலி்ல் அன்றைய தமிழகத்தில் வழங்கப்பட்ட தமிழ்ப் பெயர்களும் இடம் பெற்றிருக்கின்றன. 

பகுப்பு:சு. தியடோர் பாஸ்கரன் நூல்கள்
பகுப்பு:சூழலியல் தமிழ் நூல்கள்
திரியாங்கம்

* திரியாங்கம் (1848 நூல்).
* திரியாங்கம் (கருநாடக இசை).
திரியாங்கம் (1848 நூல்)

**திரியாங்கம்** (1848 நூல்) என்பது சோமசேகரம்பிள்ளையால் எழுதப்பட்ட ஒரு நாள்கோட் குறிப்பு (பஞ்சாங்கம்) நூல் ஆகும்.  பஞ்சாங்க தகவல்களுடன் வானியல் தரவுகளும் இதில் உள்ளன.  இது யாழ்ப்பாணத்தில் வெளியிடப்பட்டுள்ளது.

## மேற்கோள்கள்


பகுப்பு:தமிழர் வானியல் நூல்கள்
பகுப்பு:1848 தமிழ் நூல்கள்
பகுப்பு:ஈழத்து நூல்கள்

பகுப்பு:இந்திய வானியல்
பகுப்பு:இந்து சோதிடம்
இளமையின் கீதம்

சீனாவில் 1930களின் போது நடந்த உள்நாட்டு போராட்டங்கள், வெளிநாட்டு படையெடுப்புகளுக்கு மத்தியில் ஒரு பிற்போக்கான குடும்பத்தைச் சேர்ந்த டாவொசிங் எனும் பெண் போராட்டங்களில் பங்கெடுப்பது பற்றிய யாங் மோ  எழுதிய புதினத்தின் இளமையின் கீதம் அடிப்படையில் சீன மக்கள் குடியரசின் 10ம் ஆண்டு நிறைவை ஒட்டி திரைப்படமாக எடுக்கபட்டது இந்தப் படத்திற்கு திரைக்கதை புதினத்தின் ஆசிரியர் யாங்மோ எழுதியிருக்கிறார். புதினத்தின் மையக்கருத்தை சிதைக்காமல் டாவொசிங்கின் பாத்திரத்தை திரையில் உலவ விட்டிருக்கிறார்கள்.

## கதை

டாவோசிங்கின் தந்தை திவால் ஆன பிறகு அவளது சிற்றன்னை அவளை  கோமிங்டாங் கட்சியைச் சேர்ந்த பணிபுரியும் ஒருவருக்கு மணமுடிக்க முயற்சி செய்கிறார். அதிலிருந்து தப்பித்து வேறு ஊருக்கு வரும் டாவோசிங் கடலில் விழுந்து தற்கொலை செய்துகொள்ள முயற்சிக்கும் போது  யுயுவாங் என்ற பல்கலைக்கழக மாணவன் அவளை காப்பாற்றுகிறான். .

யுயுவாங்கிற்கும், டாவொசிங்கிற்கும் காதல் மலர்கிறது. யுவாங் படிப்பதற்கு நகரம் செல்ல டாவொசிங் அந்த ஊரிலேயே ஆசிரியராகப் பணிபுரிகிறாள். அந்த காலகட்டத்தில் ஜப்பான் சீனா மீது போர் தொடுக்கிறது. டாவோ ‘சீனா எதிர்த்துப் போரிட வேண்டும், ஜப்பானை வீழ்த்த வேண்டும்’ என்று மாணவர்களுக்கு பாடமாக நடத்துகிறாள். ஆனால் ‘அரசியலை மாணவர்களுக்கும் சொல்லிக் கொடுக்கக் கூடாது’ என்று கண்டனம் வருகிறது. நகரத்துக்குச் சென்று யுயுவாங்குடன் ஒன்று சேர்கிறாள்.

சீன கம்யூனிஸ்ட் கட்சியைச் சேர்ந்தவரான லுஷூ என்பவர்  மாவோ, சூடே தலைமையிலான சிவப்பு ராணுவம் வீரத்துடன் சண்டையிட்டு ஜப்பானை வீழ்த்தி வருவதாகவும், விரைவில் சாங்கேஷேக்கை விரட்டிவிட்டு சீனா ஒரு புரட்சிகரப் பாதையில் நடைபோடும் என்றும் கூறுகிறார். இதைக் கேட்டு டாவொசிங் தானும் சீன கம்யூனிஸ்ட் கட்சியில் சேர வேண்டும் என விருப்பம் தெரிவிக்கிறாள்.

டாவொசிங்கின் கம்யூனிச நட்பு யுயுவாங்கிற்கு பிடிக்கவில்லை. கருத்து வேறுபாடு முற்றி இருவரும் பிரிகிறார்கள். மறுபுறம் லூஷு கைது செய்யப்படுகிறார்.

சிறையில் லுஷு சித்திரவதை செய்யப்பட்டுக் கொல்லப்படுகிறார்.  டாவோசிங் அங்கிருந்து பெய்ஜிங் போகும் போது பெய்ஜிங்கில் போலிசாரால் கைது செய்யப்படுகிறாள். இறுதியில் பல போராட்டங்களுக்குப் பிறகு, சீன கம்யூனிஸ்டு கட்சி உறுப்பினராகிறாள். டாவோசிங் போராட்டங்களில் பங்கெடுக்கும் காட்சியுடன் படம் முடிவடைகிறது.

## பாத்திரங்கள்
* ட்சுன் சுவாங் கெ	 ...	லீ ட்சிஹ் திங்
* யீ சின்	 ...	லின் ஹொங்
* ்பாங் ஷிய		
* ட்சிஹ் யுசே சாவ்		

## வெளி இணைப்புகள்

பகுப்பு:1959 திரைப்படங்கள்
பகதத்தன்

**பகதத்தன்** ஆதிவராக மூர்த்திக்கும், பூமாதேவிக்கும் பிறந்தவனான நரகாசுரனின் மகனாகக் கூறப்படுகின்றான். இந்திரனுடன் அரக்கர்கள் யுத்தத்தில் ஈடுபட்ட போது அவர்களைத் தோற்கடித்து இந்திரனுக்கு வெற்றியைத் தந்து அவனிடத்தில் நட்புரிமை பெற்றிருந்தான். 

இவனது நகரம் பிராக்ஜோதிசம் எனப்படும். இது  இன்றைய (அசாம்) குவஹாத்தி நகரத்தின் பழைய உருவம். 

மூப்பால் அவனது நெற்றியின் மடிப்புகள் கீழே தொங்கிக்கொண்டிருந்தன. தன் கண்களை மறைக்காமல் இருக்க அவற்றைத் தூக்கித் துணியால் கட்டிக்கொண்டு யுத்தத்தில் இறங்கிய பகதத்தன், குருசேத்திரப் போரில் துரியோதனன் படைக்கு ஆதரவாய் விளங்கியவன். 
 
"தார் ஆர் ஓடைத் திலக நுதல் சயிலம் பதினாயிரம் சூழ 
வாராநின்ற மத கயத்தின் வன் போர் வலியும், மன வலியும், 
சேரார் வணங்கும் பகதத்தன் திண் தோள் வலியும், சிலை வலியும், 
பாராநின்ற கடோற்கசன் தன் படையின் தளர்வும் பார்த்தானே."  நான்காம் நாள் போர்ச் சுருக்கம்.

அவனது யானை சுப்ரதீகம்,  வீரத்தில் அவனுக்கு இணையானது. பாண்டவப் படைகளை ஏறி மிதித்துக் கூழாக்கியது. பகதத்தன் விடுவித்த சக்தி ஆயுதத்தைக் கண்ணன் தன் மார்பில் ஏற்றதாலேயே அர்ச்சுனன் உயிர் பிழைத்தான். கண்ணனும்  அர்ச்சுனனும் தங்கள் திறமைகள் அத்தனையும் பயன் படுத்தித்தான் அவனைக் கொல்ல முடிந்தது.

## மேற்கோள்கள்

## வெளி இணைப்பு
* தமிழில் முழு மகாபாரதம்

பகுப்பு:மகாபாரதக் கதை மாந்தர்கள்
பகழிக் கூத்தர்

**பகழிக் கூத்தர்** தமிழ் இலக்கண இலக்கியங்களைச் செம்மையாகக் கற்றிருந்த தமிழ்ப்புலவர். வைணவரான இவர் தற்போதைய இராமநாதபுரம் மாவட்டத்தில் உள்ள சன்னாசி என்னும் சிற்றூரில் தர்பாதனர் என்பவருக்கு மகனாகப் பிறந்தார். அவ்வூர் அந்நாளில் சேதுபதிகளின் ஆட்சிக்குட்பட்ட செம்பிநாடு என்னும் பகுதியில் இருந்தது.  இவர் தமிழிலக்கண, இலக்கியங்களைக் கற்றவர். "திருமாலைத் தவிர வேறு எக்கடவுளையும் போற்றிப்பாட மாட்டேன்" என்று உறுதிபூண்டிருந்த தீவிரமான வைணவர். 15-ஆம் நூற்றாண்டில் வாழ்ந்தவர்.

## திருச்செந்தூர் முருகன் பிள்ளைத்தமிழ்

பகழிக் கூத்தர் ஒருமுறை கடுமையான வயிற்றுவலியால் அவதிப்பட்டார். வைணவத் தொழுகை அந்நோயைக் குணப்படுத்தவில்லை.  எனவே, "தனக்குள்ள வயிற்று நோயைத் தீர்த்து வைத்தால் உன் மீது பிள்ளைத்தமிழ் பாடுகிறேன்" எனத் திருச்செந்தூர் முருகனிடம் வேண்டிக்கொண்டார். வயிற்றுவலி சில நாள்களிலேயே தீர்ந்துவிட்டது. எனவே தனது நேர்ச்சையின்படி திருச்செந்தூர் முருகன் பிள்ளைத்தமிழ் என்னும் சிற்றிலக்கியத்தை 103 பாடல்களில் பாடினார் என்பது தொன்மம். அந்நூல் திருச்செந்தூர் கோயிலில் புலவர்கள் பலரின் முன்னிலையில் அரங்கேற்றப்பட்டது.  இந்நூல் சொற்சுவை,  பொருட்சுவை, கற்பனை, அலங்காரம் முதலிய அனைத்தும் ஒரு சேர அமையப் பெற்ற நூலாக அமைந்துள்ளது.

சபையோர் இவரது பிள்ளைத்தமிழின் சிறப்பை உணர்ந்திருந்தும் இவருக்குரிய மரியாதை செய்யாமல் பாராமுகமாய் இருந்து விட்டனர். 
முருகப்பெருமான், தமிழால் தம்மைப் பாடுவோருக்குத் தாம் செய்யும் அருளைக் காட்டுவதற்காகத் தாமே தம் மார்பில் அணிந்திருந்த மாணிக்கப் பதக்கத்தைப் பகழிக் கூத்தர் உறங்கிக்கொண்டிருந்த போது பகழிக்கூத்தரின் மார்பில் அணிவித்துவிட்டுச் சென்றார். மறுநாள் முருகப்பெருமானின் மாணிக்கப்பதக்கம் காணாது தேடித் தம் தவறுணர்ந்த சபையோர் பகழிக் கூத்தரைப் பல்லக்கிலேற்றிச் சென்று பலவாறு சிறப்பித்தனர்.

## மேற்கோள்கள்

பகுப்பு:தமிழ்ப் புலவர்கள்
செபாஸ்டியன் கோ

**செபாஸ்டியன் நியூபோல்டு கோ** (*Sebastian Newbold Coe*, *Baron Coe*, பிரித்தானியப் பேரரசின் சிறப்பு விருது (KBE) (பிறப்பு 29 செப்டம்பர் 1956), பரவலாக  **செப் கோ**,   இங்கிலாந்தைச் சேர்ந்த முன்னாள் தட கள விளையாட்டாளர் மற்றும் அரசியல்வாதி. நடுத்தர தொலைவு ஓட்டக்காரராக கோ நான்கு  ஒலிம்பிக் பதக்கங்களை வென்றுள்ளார்; 1980 மாசுகோ ஒலிம்பிக்கிலும் 1984 லாசு ஏஞ்செல்சு ஒலிம்பிக்கிலும் 1500 மீ ஓட்டத்தில் தங்கப் பதக்கம் வென்றுள்ளார். எட்டு வெளியரங்க உலகச் சாதனைகளையும் மூன்று உள்ளரங்க உலக சாதனைகளையும் நிகழ்த்தி உள்ளார்.

தடகள விளையாட்டுக்களிலிருந்து ஓய்வு பெற்றபிறகு 1992-97 காலங்களில் ஐக்கிய இராச்சிய கன்சர்வேட்டிவ் கட்சி சார்பாக நாடாளுமன்ற உறுப்பினராகப் பணியாற்றினார்.  2000ஆம் ஆண்டில் மேலவையின் வாழ்நாள்  உறுப்பினர் (பியர்) ஆக நியமிக்கப்பட்டார்.  2012 ஒலிம்பிக் விளையாட்டுக்களை இலண்டனில் ஏற்று நடத்த உருவாக்கப்பட்ட ஏலக்குழுத் தலைவராக பணியாற்றி  வெற்றி பெற்றார். தொடர்ந்து இலண்டன் ஒலிம்பிக் விளையாட்டு செயற் குழுத் தலைவராக உள்ளார்.

## மேற்கோள்கள்

## வெளி இணைப்புகள்
* BBC Panorama: Fifa and Coe
* Sebastian Coe's foreword to 'Running the Race', biography of Olympic champion Eric Liddell  
* Sebastian Coe's entries on the official blog of the London 2012 Olympic and Paralympic Games
*  Sebastian Coe Profile: Made In Sheffield 
* Guardian profile of Sebastian Coe 
* Article by Sebastian Coe about his amazing rise to fame in 1979, த டெயிலி டெலிகிராப், 11 August 2009, Accessed 11 August 2009.
* Sebastian Coe has revamped London's bid for the 2012 Olympics
* Sebastian Coe promises Olympics to remember
* Sebastian Coe greatest race: the 2012 Olympics
* Why London won the games: The Sebastian Coe factor
* Coe Pays Tribute To Lord Stratford
* Students interview Sebastian Coe 
* Sebastian Coe's Biography
*England Athletics Hall of Fame citation 
*

பகுப்பு:இங்கிலாந்தின் விளையாட்டு வீரர்கள்
பகுப்பு:தட கள விளையாட்டு வீரர்கள்
பகுப்பு:1956 பிறப்புகள்
பகுப்பு:வாழும் மக்கள்
விண்ணோட திட ஏவூர்தி உந்துகலன்

**விண்ணோடத் திட ஏவூர்தி உந்துகலன்கள்** (*Space Shuttle Solid Rocket Booster*) நாசாவின் விண்ணோடத் திட்டத்தில் முதல் இரண்டு நிமிடங்கள் பயன்படுத்தப்படும் அல்லது எரியும் இரண்டு பெரிய வெண்மையான திட ஏவூர்திகளாகும்.  இரண்டும் மொத்தமாக ஒட்டுமொத்த விண்ணோட புறப்படுதலுக்குத் தேவையான 83% உந்துவிசையைத் தருகின்றன.  ஆரஞ்சு வண்ணம் கொண்ட புறக்கலனுக்கு இருபுறமும் இவை அமைந்திருக்கும்.

## வெளிப்புற இணைப்புகள்
* 
* Voss Industries webpage on SRB Retention Band design and construction
* Solid Rocket Booster Separation video
* Liberty Star and Freedom Star bio page.

பகுப்பு:விண்ணோடத் திட்டம்
விண்ணோட புறக்கலன்

**விண்ணோட புறக்கலன்** (*Space Shuttle external tank* அல்லது **ET**) என்பது திரவ ஐதரசன் மற்றும் திரவ ஆக்சிஜனைக் கொண்டிருக்கும். இது விண்ணோட ஏவு வாகனத்தின் ஒரு பகுதியாகும். புறப்பாடு மற்றும் மேலேற்றத்தின்போது விண்ணோட சுற்றுக்கலனிலுள்ள மூன்று விண்ணோட முதன்மை பொறிகளுக்கும் தேவையான எரிபொருள் மற்றும் ஆக்சிகரணியை இதுவே அளிக்கிறது. மூன்று விண்ணோட முதன்மைப் பொறிகள் நிறுத்தப்பட்ட பின்னர் 10 விநாடிகள் கழித்து இவை கழற்றி விடப்பட்டு காற்றுமண்டலத்துக்குள் மீண்டும் நுழைக்கப்படுகின்றன. விண்ணோட திட ஏவூர்தி உந்துகலன்கள் போலன்றி இவை மறுபடியும் பயன்படுத்தப்படுவதில்லை.  இவை இந்தியப் பெருங்கடலில் (அல்லது அட்லாண்டிக் பெருங்கடல்) விழுவதற்கு முன்னர் உடைந்துவிடும்.  இவை தேடி எடுக்கப்படுவதில்லை.

பகுப்பு:விண்ணோடத் திட்டம்
விண்ணோட சுற்றுக்கலன்

**விண்ணோடச் சுற்றுக்கலன்** (*Space Shuttle orbiter*) என்பது ஐக்கிய அமெரிக்காவின் நாசா மையத்தால் செயல்படுத்தப்பட்ட விண்ணோடத் திட்டத்தில் பயன்படுத்தப்பட்ட மறுபயன்பாட்டுகுகந்த விண்ணூர்தி ஆகும். சுற்றுக்கலன் மீண்டும் பயன்படுத்தக்கூடிய இறக்கையுடைய *விண்-வானூர்தி*யாகும், இது ஏவூர்தி, விண்கலம், வானூர்தி ஆகியவற்றின் கலவை. இந்த விண்-வானூர்தியானது பயணக்குழுவையும்  பயணச்சுமையையும் பூமியின் தாழ் வட்டப்பாதைக்கு எடுத்துச்சென்று, அங்கு சுற்றுப்பாதை செயல்பாடுகள் செய்துவிட்டு, மறுபடியும் காற்றுமண்டலத்துக்குள் நுழைந்து ஒரு மிதவை வானூர்தியைப் போல தரையிறங்கலாம், பயணக்குழுவையும் பயணச்சுமையையும் பூமிக்குப் பாதுகாப்பாக மீண்டும் கொண்டுவரலாம்.

இவ்வகையில் ஆறு சுற்றுக்கலன்கள் கட்டப்பட்டன.  அவை, கொலம்பியா, சாலஞ்சர், டிஸ்கவரி, அட்லாண்டிஸ், எண்டெவர் மற்றும் எண்டர்பிரைசு என்பனவாகும்.

பகுப்பு:விண்ணோடத் திட்டம்
பிரித்தானிய நூலகத் தமிழ்ச் சேகரிப்புகள்

**பிரித்தானிய நூலக தமிழ் சேகரிப்புகள்** (British Library’s Tamil collections) என்பது சுவடிகள், நூல்கள், இதழ்கள், பத்திரிகைகள், பல்லூடகங்கள் என பல் வகையான சேகரிப்புக்களைக் கொண்ட ஒரு பெரும் சேகரிப்பு ஆகும்.  குறிப்பாக 19, 20 ஆம் நூற்றாண்டுகளைக் சேர்ந்த வெளியீடுகள் இங்கு உள்ளன.

## சுவடிகள்
பிரித்தானியா நூலகம் ஏறக் குறைய 204 சுவடிகளைக் கொண்டுள்ளது.  பிற பிரித்தானியா நிறுவனங்களில் இருந்து கிடைக்கப்பெற்ற சுவடிகளும் தற்போது இந்த நூலகத்தில் உள்ளன.  பல கையெழுத்துப் பிரதிகளையும் பிரித்தானியா நூலகம் கொண்டுள்ளது.

## நூல்கள்
சுமார் 50,000 வரையாக தமிழ் நூல்கள் இதழ்களை பிரித்தானியா நூலகம் கொண்டுள்ளது.  இதில் மிக அரிதாகக் கிடைக்கக் கூடிய 19 ஆம் நூற்றாண்டு, 20 ஆம் நூற்றாண்டு நூல்களும் அடங்கும்.  1714 பழமையா நூல்களில் இருந்து 20 ஆம் நூற்றாண்டின் நடுப் பகுதி வரையிலான நூல்கள் இங்குண்டு.  குறிப்பாக Tranquebar Mission Press நூல்கள் பல இங்குண்டு.

## நூற்பட்டியல்கள்
பல்வேறு வகையான பழம் தமிழ் நூற்பட்டியல்களை பிரித்தானிய நூலகக தமிழ் சேகரிப்புகள் கொண்டுள்ளன.  இவற்றுள் பின்வருவன அடங்கும்:
* India Office Library and Records Catalogue of Tamil Books pre-1950
* India Office Library and Records Catalogue of Tamil Books 1950-1972
* India Office Library and Records / Oriental Collections Tamil catalogue 1972-1983, edited by Nalini Persad
* Catalogue of the Tamil books in the library of the British Museum - Barnett, L.D. 1909
* Supplementary Catalogue of Tamil Books in the British Museum - Barnett, L.D. 1931
* A Second supplementary catalogue of the Tamil books in the Library of the British Museum.  Edited by A. Gaur, A. 1980

## மேற்கோள்கள்


## வெளி இணைப்புகள்
* பிரித்தானிய நூலக தமிழ் சேகரிப்புகள்
* A catalogue of the Tamil books in the library of the British Museum

பகுப்பு:ஐக்கிய இராச்சியத்தில் தமிழ்ச் சேகரிப்புகள் கொண்ட நூலகங்கள்
டிஐ சைக்கிள்ஸ் நிறுவனம்

**டி.ஐ. நிறுவனம்** (TI Cycles of India) சென்னையை சேர்ந்த *முருகப்பா குழுமத்தின்* கீழ் செயல்பட்டு வரும் இந்தியாவின் முன்னோடி மிதிவண்டி தயாரிப்பு நிறுவனங்களில் ஒன்றாக திகழ்கிறது. 1949ஆம் ஆண்டு முருகப்பா குழுமமும் ஐக்கிய இராச்சியத்தின் ட்யூப் இன்வெஸ்ட்மென்ட் குழுமத்தின் சர் இவான் இசுடெடெபோர்டும் இணைந்து நிறுவிய இந்த நிறுவனம் இந்தியாவில் புகழ்பெற்ற **ஹெர்குலீசு** , **பிஎஸ்ஏ** மற்றும் **பிலிப்சு** என வணிகப்பெயரிட்ட மிதிவண்டிகளை தயாரிக்கிறது.இதன் உற்பத்தி தொழிற்சாலைகள் சென்னையை அடுத்த அம்பத்தூரிலும் மகாராட்டிராவில் நாசிக்கிலும் உத்தரப் பிரதேசத்தில் நொய்டாவிலும் உள்ளன. இந்தியாவின் மிகப்பெரும் மிதிவண்டி தயாரிப்பாளராக விளங்குவதுடன் சிறப்பு மிதிவண்டி இரகங்களான மலையேற்ற மிதிவண்டிகள், விளையாட்டுப் பந்தய மிதிவண்டிகள் போன்றவற்றைத் தயாரிப்பதில் முதன்மையானதாகவும் விளங்குகிறது. அண்மையில் காலமாற்றத்திற்கு தக்கவாறு எடை குறைந்த கரி (கார்பன்) இழைகளால் தயாரான மிதிவண்டிகளை அறிமுகப்படுத்தியுள்ளது .ஒரு ஆண்டுக்கு கிட்டத்தட்ட மூன்று மில்லியன் மிதிவண்டிகளை தயாரிக்கும் திறன்கொண்டுள்ளது. 
இந்தியாவில் நடைபெறும் பல மிதிவண்டி விளையாட்டுக்களை ஆதரித்து வருகிறது.காட்டாக, 900 கிமீக்கும் கூடுதலான நீலகிரி சுற்றுலா போட்டிக்கு தனது பிஎஸ்ஏ வணிகப்பெயர் சார்பாக புரவலராக இருந்து வருகிறது. 
## மேற்கோள்கள்

## வெளியிணைப்புகள்
* டிஐ சைக்கிள்ஸ் அலுவல்முறைப் பக்கம் 
* டிஐ மிதிவண்டிகள் 
* பிஎஸ்ஏ-ஹெர்குலீசு மிதிவண்டிகள்
* The Flying Pigeon Project- An enthusiast bicycle site with information on Indian bicycle manufacturers.
* முருகப்பா குழுமம் 

பகுப்பு:சென்னை நிறுவனங்கள்
பகுப்பு:மிதிவண்டி தயாரிப்பாளர்கள்
பகுப்பு:தமிழர் நிறுவனங்கள்
பகுப்பு:முருகப்பா குழுமம்
உருக்கு அமைச்சகம் (இந்தியா)

**உருக்கு அமைச்சகம்** (Ministry of Steel), இந்திய அரசின் அமைச்சகங்களில்  ஒன்றாகும். இந்தியாவின் உருக்கு மற்றும் இரும்பு உற்பத்தி, விநியோகம், விலை நிர்ணயம் ஆகியவற்றை நிர்வகிக்கும் இந்திய அமைச்சகங்களுள் ஒன்றாகும். இதன் மூத்த அமைச்சர் ஜோதிர் ஆதித்யா மாதவராவ் சிந்தியா  மற்றும் இணை அமைச்சர்களாக இராமச்சந்திர பிரசாத் சிங் மற்றும் பக்கன் சிங் குலாஸ்தே  உள்ளனர். இவர்களுடன் அரசுச் செயலாளர், கூடுதல் செயலாளர், நிதி ஆலோசகர், 4 கூட்டுச்செயலாளர்கள் மற்றும் தலைமை கணக்காளரும் இவ்வமைச்சகத்தின் முக்கிய அங்கத்தவர்களாவார்கள்.

## துணை அமைப்புகள்
அமைச்சகத்தின் ஆய்வுகளுக்கும், தகவல்களுக்கும், தொழிற்நுட்பத்திற்கும் மூன்று உதவி துணை அமைப்புகள் உள்ளன.
* கூட்டு ஆலை அணையம்
* இரண்டாம்நிலை உருக்கு தேசிய தொழிற்நுட்பக் கழகம்
* பிஜூ பட்நாயக் தேசிய உருக்குக் கழகம்

## பணிகள்
* மறுசுழல் ஆலைகள், கலப்பு-உருக்கு மற்றும் ஃபெரோ கலப்பாலைகள் உட்பட இரும்பு மற்றும் உருக்கு தனியார் மற்றும் பொதுத்துறை தொழிற்சாலைகளின் முன்னேற்றத்திற்கு ஏற்றவாறு திட்டமும் ஒருங்கிணைப்பும் வழங்குதல்
* இரும்பு, உருக்கு, ஃபெரோ கலப்புலோகங்கள் மற்றும் வெப்பம்தாங்கிகள் ஆகியவற்றின் உற்பத்தி, விநியோகம், இறக்குமதி மற்றும் ஏற்றுமதி சார்ந்த திட்டங்களிடல்.
* இரும்பாலைகளுக்குத் தேவையான இரும்பு தாது, மாங்கனீசு தாது, குரோமிய தாது மற்றும் வெப்பம்தாங்கிகள் போன்ற உப தொழில்களையும் மேம்படுத்தல்

## பொதுத்துறை நிறுவனங்கள்
* இந்திய உருக்கு ஆணையம்(SAIL)
* இராஷ்ட்ரிய இசுபெட் நிகாம் லிமிடெட்
* என்.எம்.டி.சி. 
* குதரமுக் இரும்புத்தாது நிறுவனம் 
* எம்.இ.சி.ஓ.என்.
* எம்.ஓ.ஐ.எல்.
* எம்.எஸ்.டி.
* இந்துஸ்தான் உருக்கு உற்பத்தி ஆலை
* எஃப்.எஸ்.என்.எல். 
* பேர்ட் குழு நிறுவனங்கள் 
* ஐ.சி.வி.எல்.

## இவற்றையும் பார்க்க
* இந்திய அரசு அமைச்சகங்களின் பட்டியல்

## மேற்கோள்கள்

 	 
பகுப்பு:இந்திய அமைச்சகம்
பகுப்பு:உருக்கு அமைச்சகம்
இறையாண்மை ஒப்பீட்டு குறியீடு

**இறையாண்மை ஒப்பீட்டு குறியீடு** (*Comparative rating index of sovereigns*) முக்கிய கடன் மதிப்பீட்டு முகமைகள் ஒவ்வொரு நாட்டினதும் இறையாண்மைக் கடன் மதிப்பீட்டை ஒரு முழுமையான தரமாக வழங்குகின்றன - கடன் மதிப்பீட்டின் அடிப்படையில் நாடுகளின் பட்டியலைப் பார்க்கவும். ஒரு குறிப்பிட்ட தேசத்தின் மதிப்பீடு மதிப்பெண் மற்ற நாடுகளின் செயல்திறனில் இருந்து சுயாதீனமாக உள்ளது. ஆனால் இந்தியாவால் அறிமுகப்படுத்தப்பட்ட இறையாண்மைகளின் ( CRIS ) ஒப்பீட்டு மதிப்பீட்டுக் குறியீட்டில்,  ஒரு நாட்டின் செயல்திறன் மற்ற அனைத்து நாடுகளுடன் ஒப்பிடப்படுகிறது. ஒருவேளை இது உலகின் எந்த நாட்டிலும் முதல் இறையாண்மை மதிப்பீட்டுக் குறியீடாக இருக்கலாம்.  இது தற்போதுள்ள கடன் மதிப்பீட்டு முறையின் வரம்புகளைத் தீர்க்கிறது. ஒப்பீட்டு மதிப்பீட்டின் ஒரு எடுத்துக்காட்டு சதவிகித மதிப்பெண் ஆகும் - சில நேரங்களில் கேட் முடிவுகள் கொடுக்கப்பட்ட விதம். ஒரு மாணவர் 99 வது சதவீதத்தைச் சேர்ந்தவர் என்று விவரிக்கப்பட்டால், மற்ற மாணவர்களுடன் ஒப்பிடும்போது இந்த மாணவரின் செயல்திறனைப் பற்றி அது தெளிவாகக் கூறுகிறது.

## தற்போதுள்ள அமைப்பின் வரம்புகள்
ஒரு தேசம் முழுமையான அடிப்படையில் மதிப்பீடு ஏணியில் பயணித்திருக்கலாம். ஆனால், இது ஒப்பீட்டளவில் சிறப்பாக இருக்கலாம், ஏனென்றால் மற்றவர்கள் இன்னும் மோசமாகச் செய்திருப்பார்கள். இந்த ஒப்பீட்டு செயல்திறனை தற்போதைய அமைப்பில் அளவிட முடியாது.

## இறையாண்மை ஒப்பீட்டு குறியீட்டின் நன்மைகள்
ஒரு முதலீட்டாளர் தனது பணத்தை வைப்பதற்கான இடத்தை நாடு முழுவதும் தேடும் போது, நாடுகளின் ஒப்பீட்டு மதிப்பீடு முக்கியமானது. தேசத்தின் x இன் மதிப்பீடு அப்படியே இருந்தால், மற்ற நாடுகளின் மதிப்பீடுகள் காலப்போக்கில் மேம்பட்டால், தேசம் x இல் குறைவாக முதலீடு செய்ய வேண்டிய நிலை இருக்கலாம்.

## எப்படி கணக்கிடப்படுகிறது
இந்திய நிதி அமைச்சகம், இந்தப் புதிய குறியீட்டைக் கணக்கிட்டு, 2007 முதல் 2011 வரையிலான ஆண்டுகளில் 101 பொருளாதாரங்களை வரிசைப்படுத்தியுள்ளது. இறையாண்மை ஒப்பீட்டு குறியீட்டின் கணக்கீடு, அனைத்துலக நாணய நிதியம் வழங்கிய பல்வேறு நாடுகளின் மொத்த உள்நாட்டு உற்பத்தி மூடியின் மதிப்பீடுகள் மற்றும் தரவுகளின் அடிப்படையில் அமைந்துள்ளது. இது தலையீடுகள் அல்லது விளக்கங்கள் இல்லாத ஒரு தூய கணித மற்றும் புள்ளிவிவர முறைகள் ஆகும். சூலை 2015 இன் படி, இது வகைப்படுத்தப்பட்டுள்ளது.

## இறையாண்மை ஒப்பீட்டு குறியீட்டின் மதிப்பெண்கள்
இந்தியாவின் இறையாண்மை ஒப்பீட்டு குறியீட்டின் மதிப்பெண்கள் 66.47 (2007) மற்றும் 69.83 (2011) என்ற அளவில் இருந்தது. வேறு வார்த்தைகளில் கூறுவதானால், ஒப்பீட்டளவில் இந்தியா 5.06% சிறந்த முதலீட்டு இடமாக மாறியுள்ளது. மேலும், இறையாண்மை ஒப்பீட்டு குறியீட்டின் அடிப்படையில் இந்தியாவின் தரவரிசை 61வது இடத்தில் இருந்து 55வது இடத்திற்கு முன்னேறியுள்ளது.

## சான்றுகள்

பகுப்பு:கடன்
பகுப்பு:வங்கியியல்
பகுப்பு:வணிகம் தொடர்பான பட்டியல்கள்
ஒலிம்பிக் பூங்கா, இலண்டன்

**ஒலிம்பிக் பூங்கா** (*Olympic Park*) இலண்டன், இங்கிலாந்து,  2012 கோடைக்கால ஒலிம்பிக் விளையாட்டுப் போட்டிகள் மற்றும்  2012 கோடைக்கால மாற்றுத்திறனாளர் ஒலிம்பிக் விளையாட்டுக்களுக்காக கட்டமைக்கப்பட்ட ஓர் விளையாட்டரங்கு வளாகமாகும். இலண்டன் மாநகரின் கிழக்குப் பகுதியில் இசுட்ராஃபோர்டு நகர் அருகே கட்டப்படும் இந்த வளாகத்தில் விளையாட்டு வீரர்களுக்கான *ஒலிம்பிக் சிற்றூர்*  (Olympic Village), ஒலிம்பிக் விளையாட்டரங்கம், நீர் விளையாட்டுக்கள் மையம் மற்றும் நீர் போலோ மையம் போன்ற பல விளையாட்டரங்குகள் அமைந்துள்ளன. பிரித்தானியாவின் மிகப்பெரும் பொதுவெளி கலைப்படைப்பும் கூர்நோக்கி கோபுரமும் ஆன ஆர்செலர்மிட்டல் ஓர்பிட்டை பார்த்தவாறு இந்தப் பூங்கா அமைந்துள்ளது. இரண்டாம் எலிசபெத்தின் 60வது முடிசூட்டல் ஆண்டுக் கொண்டாட்டங்களின் அங்கமாக ஒலிம்பிக் போட்டிகளுக்குப் பின்னர் இந்தப் பூங்கா **அரசி எலிசபெத் ஒலிம்பிக் பூங்கா** என பெயரிடப்பட்டது.

## விளையாட்டு நிகழிடங்கள்

* நீர் விளையாட்டுக்கள் மையம்
* கூடைப்பந்து செயற்களம் 
* காப்பர் பாக்சு
* இலண்டன் வெலோபார்க் 
* ஒலிம்பிக் விளையாட்டரங்கம்
* ரிவர்பாங்க் செயற்களம்
* நீர் போலோ செயற்களம் 

விளையாட்டு வீரர்களை தங்க வைக்க ஓர் ஒலிம்பிக் சிற்றூரும் அமைக்கப்பட்டது.

## மேற்கோள்கள்

## வெளி இணைப்புகள்

* london2012.com 
* londonolympics2012.com
* Gardenvisit.com: Review of Olympic Park and surrounding redevelopment projects 
* London Landscape: ஒலிம்பிக் பூங்காவின் தொலைக்காட்சி விவரணம் (5 நிமிடங்கள்)  (ஆகத்து 2008)
* "Stratford Olympic Stadium / London 2012 Olympic Village", ஒளிப்படங்களின் காட்சியகம்

பகுப்பு:இங்கிலாந்தின் விளையாட்டரங்குகள்
பகுப்பு:ஒலிம்பிக் பூங்காக்கள்
பனகல் பூங்கா

**பனகல் பூங்கா**, சென்னை தி. நகரில் உள்ள பூங்காவாகும். சென்னை மாகாணத்தின் இரண்டாவது முதலமைச்சராயிருந்த பனகல் அரசர் இப்பூங்காவை உருவாக்கினார், அவருடைய பெயரே இப்பூங்காவிற்கு வழங்கப்பட்டது. இது தியாகராய நகரின் முக்கிய வணிகத்தளமாக திகழ்கிறது.

## வணிக வளாகங்கள்

பனகல் பூங்கா பல்வேறு வணிக வளாகங்கள் மற்றும் பேரங்காடிகளை உள்ளடக்கியது. இதில் பெரும்பாலானவை தெற்கு உசுமான் சாலையிலும், இரங்கநாதன் தெருவிலுமே அமைந்துள்ளன.

போத்தீஸ், நல்லி 100, சரவணா ஸ்டோர்ஸ் உள்ளிட்ட கடைகளும் உள்ளன. 

இப்பூங்காவின் வடிவமைப்பாளர் கணேஷ் ஐயராவார்.

## சாலைகள்
பூங்காவில் இருந்து ஆறு தமனி சாலைகள் வெளிநோக்கி உள்ளது :

* வடக்கு உசுமான் சாலை - வடக்கே கோடம்பாக்கம் நோக்கி செல்கிறது
* ஜி. என். செட்டி சாலை - ஜெமினி சர்க்கிள் நோக்கி வடகிழக்காக செல்கிறது
* தியாகராசா சாலை (பான்டி பஜார்) - தேனாம்பேட்டை சிக்னல் நோக்கி கிழக்கே செல்கிறது
* வெங்கட்நாராயணா சாலை - நந்தனம் தொடர்வண்டி நிறுத்தத்தை நோக்கி தென்கிழக்காக செல்கிறது
* தெற்கு உசுமான் சாலை - தெற்கே சைதாப்பேட்டை நோக்கி செல்கிறது
* துரைசாமி சாலை - மேற்கு மாம்பலம் நோக்கி மேற்கே செல்கிறது

## இவற்றையும் பார்க்க
* இரங்கநாதன் தெரு‎‎

## வெளி இணைப்புகள்
* இந்து நாளிதழில் பனகல் பூங்கா 

பகுப்பு:சென்னை சுற்றுப் பகுதிகள்
பகுப்பு:சென்னைப் பெருநகரப் பூங்காக்கள்
பகுப்பு:சென்னை பூங்காக்கள்